Frank Aaen (EL), 2005-11-17:
Vi er selvfølgelig tilhængere af ophavsret som princip; vi er selvfølgelig også tilhængere af, at man skal kunne slå ned på dem, der med meget stor økonomisk vinding overtræder folks ophavsret, men der skal også være balance i forhold til brugerne og mellem brugere og ophavsretshavere.
Men vi er også lidt bange for, at de her mange stramninger, og der kommer jo jævnligt stramninger på området her, også er med til at ødelægge det meget store potentiale, der er for at udveksle information på internettet.
Derfor må vi sige, at det er en forkert vej at gå, og de stramninger, der er gennemført, har jo heller ikke nedbragt mængden af fildelinger.
Den vokser jo.
Og nogle af de stramninger, der er gennemført, er til skade for forbrugerne.
Vi har f.eks. i Danmark en ret til at kopiere en cd til eget brug.
Men der er også en lov i Danmark, der siger, at man ikke må omgå kopispærringer.
Men når nu en cd, man har købt til eget brug, er forsynet med en kopispærring, så kan man altså ikke udnytte retten til at kunne kopiere en cd til eget brug, hvilket selvfølgelig er helt forkert, for det gør jo, at man ikke kan bruge dyrere cd’er, og man kan meget nemt havne i den situation, at man ikke længere kan nyde f.eks. den musik, man har købt.
Det største problem, vi har ved lovforslaget,
er imidlertid, at man stadig væk sidestiller privatkopiering og kopiering i erhvervsmæssigt øjemed.
Gymnasieeleven bliver principielt sidestillet med den store snyder, der producerer piratkopier i stort tal for at kunne tjene en masse penge.
Det synes vi er en fejl.
Vi anerkender, at rettighedshaverne har et reelt problem, ved at deres økonomiske grundlag forsvinder, hvis ikke man gør noget, men vi tror ikke på, at det her er den rigtige vej.
Vi tror, at vi skal finde nogle måder i stil med det, der sker med afgift på blanke cd’er, altså at vi finder nogle finansieringsmidler, som kan gå til rettighedshaverne, så de på den måde selvfølgelig får den indkomst, som de skal have, uden at vi gennemfører alle de her stramninger, der ikke ser ud, som om de virker alligevel.
I den forbindelse må jeg sige, at det er meget beklageligt, at regeringen sammen med Dansk Folkeparti har aftalt, at man nedsætter afgiften på blanke cd’er og dermed nedsætter tilskuddet til kunsten og musikken på den måde.
Det er forkert, synes vi, men det er jo desværre aftalt.
Vi kan altså ikke støtte forslaget, som det ligger nu.
Det er i hvert fald min vurdering, at lovforslaget i vidt omfang imødekommer de ønsker, der er ude i erhvervslivet.
Det medfører jo ikke voldsomme ændringer af den danske lovgivning, da vi faktisk opfylder direktivets krav.
Fordelen for Danmark ligger i højere grad i, at regM017S11601207ALFV.FM Page 1190 Monday, January 23, 2006 10:30 AM lerne i EU harmoniseres, hvilket gør det nemmere for danske virksomheder at håndtere de krænkelsessager, der er i øvrige medlemslande.
Jeg ser frem til den videre drøftelse af lovforslaget i Erhvervsudvalget.
Jeg beklager, at Enhedslisten ikke støtter op, men jeg kan blot sige til hr. Frank Aaen, at når der i finansloven ligger et forslag om en nedsættelse af afgiften på de blanke cd’er, så er det noget, han kan tage en diskussion om med kulturministeren.
Men det er ikke for at nedsætte tilskuddet til kunsten.
Grænsehandelen med cd’er er så voldsom, at salget af cd’er i Danmark er meget lavt, så man påregner faktisk at kunne få det samme beløb ind med en lavere afgift.
Hermed sluttede forhandlingen, og lovforslaget overgik derefter til anden behandling.
Afstemning